بس لا، انا عمري ما رغبت في كدا، عمري ما بصيت كدا للفلوس، كانت دايما حاجة عادية، ممكن أعيش بدونها عادي جداً، كنت أنا الي بمتلك الحاجات مش هي الي بتمتلكني! كنت شبعان وراضي بحالي وانا عارف اني ممكن أعيش في حال احسن منه بكتير بس كنت دائما بقول الحمد لله لاني احسن من ناس تانية كتير. -بس.. -انا عارف، عارف انه في نظرك و نظر الغالبية انا انسان مش طموح، انا كان ممكن أكون أفضل لاعب في تاريخ مصر و كان ممكن أكون أغنى الأغنياء بس انا عمري لا بصيت لا لده ولا لِـ ده، وميهمنيش كتير التاريخ حيقول عني ايه، انا بلعب وبس، لما اكون فرحان بلعب، لما أكون زعلان بلعب، بالنسبة للتاريخ كل اللي نفسي فيه ان في يوم لما الناس تفتكرني تبتسم، تبتسم وبس.